Südtirol Arena

Südtirol Arena (ital. Arena Alto Adige) on Anterselvassa, Italiassa sijaitseva ampumahiihtostadion. Stadionilla on kilpaillaan vuosittain tammikuussa ampumahiihdon maailmancupin Anterselvan osakilpailut. Lisäksi stadionilla on järjestetty kokonaisuudessaan ampumahiihdon maailmanmestaruuskilpailut neljästi; vuosina 1975, 1983, 1995, 2007 ja 2020. Vuoden 2026 talviolympialaisten 2026 ampumahiihto kilpailtiin siellä. Stadionin ominaispiirre on sen korkeus. Südtirol Arena on rakennettu yli 1 600:aan metriin. Näin korkealla ilma on jo merkittävästi ohuempaa kuin merenpinnan tasolla. Siksi urheilijoiden on usein vaikeampi palautua ja ampua Anterselvassa kuin muissa maailmancupin kilpailuissa. Anterselvan kilpailuissa usein nouseekin poikkeavia nimiä korkeille sijoille, sillä korkealla asuminen vaikuttaa korkeaan ilmanalaan tottumiseen positiivisesti. Esimerkiksi Anaïs Bescond, Anton Šipulin ja Anastasija Kuzmina ovat perinteisesti tehneet kauden parhaita suorituksiaan juuri Anterselvassa. Useimmat urheilijat asuvat kilpailujen ajan alhaalla laaksossa palautumisen nopeuttamiseksi. Anterselvan latuverkosto on pääosin niittyä, eikä siitä ole asfaltoitu kuin pieniä osia. Kuvia Lähteet IBU-Season Guide 2017-2018 (Arkistoitu – Internet Archive) (englanniksi)